SET ปิดเช้าพุ่ง 8 จุด รับแรงเก็งกำไรหุ้นเปิดเมือง-Window dressing ลุ้นบ่ายบวกต่อ
SET ปิดเช้าพุ่ง 8 จุด รับแรงเก็งกำไรหุ้นขนาดใหญ่กลุ่มรับประโยชน์เปิดเมืองและ Window dressing แนวโน้มช่วงบ่ายมีโอกาสบวกได้ต่อ ให้แนวต้าน 1,620 จุด และแนวรับ 1,580 จุด
SET ปิดเช้าพุ่ง 8 จุด รับแรงเก็งกำไรหุ้นขนาดใหญ่กลุ่มรับประโยชน์เปิดเมืองและ Window dressing แนวโน้มช่วงบ่ายมีโอกาสบวกได้ต่อ ให้แนวต้าน 1,620 จุด และแนวรับ 1,580 จุด
28 มิ.ย. 2565

นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.โอยูบี เคย์เฮียน (ประเทศไทย) กล่าวว่า ตลาดหุ้นไทยช่วงเช้าดีดตัวขึ้นผ่านแนวต้าน 1,580 จุดขึ้นมา เป็นไปตาม SET50 ที่สามารถเบรกแนวต้านขึ้นมาได้ก่อน โดยได้รับแรงหนุนจากการเข้าเก็งกำไรหุ้นขนาดใหญ่ใน 2 ธีม ได้แก่ 1.ท่องเที่ยว-อาหาร 2. Window Dressing ประกอบด้วย กลุ่มโรงไฟฟ้า การเงิน และค้าปลีก ขณะที่ตลาดหุ้นอื่นในภูมิภาคเอเชียเคลื่อนไหวทั้งในแดนบวกและลบ
ส่วนแนวโน้มช่วงบ่าย นายกิจพณ คาดว่า ตลาดฯ น่าจะทรงตัวอยู่ในแดนบวก จากระยะนี้ยังไม่มีปัจจัยลบเข้ามากดดัน โดยขยับแนวต้านขึ้นมาเป็น 1,620 จุด และแนวรับ 1,580 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 2,540.09 ล้านบาท ปิดที่ 161.00 บาท เพิ่มขึ้น 4.50 บาท
PTT มูลค่าการซื้อขาย 2,285.34 ล้านบาท ปิดที่ 34.50 บาท เพิ่มขึ้น 0.50 บาท
AOT มูลค่าการซื้อขาย 659.43 ล้านบาท ปิดที่ 70.50 บาท เพิ่มขึ้น 0.25 บาท
SCB มูลค่าการซื้อขาย 649.03 ล้านบาท ปิดที่ 104.00 บาท ราคาไม่เปลี่ยนแปลง
SCC มูลค่าการซื้อขาย 642.31 ล้านบาท ปิดที่ 381.00 บาท ราคาไม่เปลี่ยนแปลง